|  |  |  |  |
| --- | --- | --- | --- |
| ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΘΕΑΤΡΙΚΟΥ ΟΡΓΑΝΙΣΜΟΥ ΚΥΠΡΟΥ ΝΟΜΟΥΣ ΤΟΥ 1970 ΕΩΣ 2007 | | | |
|  | | | |
|  | Η Βουλή των Αντιπροσώπων ψηφίζει ως ακολούθως: | | |
|  | | | |
| Συνοπτικός  τίτλος.  71 του 1970  36 του 1972  68 του 1979  87(I) του 1995  147(I) του 1999  136(I) του 2002  67(I) του 2007. | 1. Ο παρών Νόμος θα αναφέρεται ως ο περί Θεατρικού Οργανισμού Κύπρου (Τροποποιητικός) Νόμος του 2022 και θα διαβάζεται μαζί με τους περί Θεατρικού Οργανισμού Κύπρου Νόμους του 1970 έως 2007 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Θεατρικού Οργανισμού Κύπρου Νόμοι 1970 έως 2022. | | |
|  |  | | |
| Τροποποίηση  του άρθρου 2  του βασικού  νόμου. | 2. Το άρθρο 2 του βασικού νόμου τροποποιείται ως ακολούθως: | | |
|  |  | | |
|  | (α) | Με τη διαγραφή των όρων «Διευθυντής», «Υπουργός» και «Υπουργείον» και των ορισμών αυτών· και | |
|  |  |  | |
|  | (β) | με την προσθήκη στην κατάλληλη αλφαβητική σειρά των ακολούθων νέων όρων και των ορισμών αυτών: | |
|  |  |  | |
|  |  | «“θεατρική σκηνή” σημαίνει τον διαχωρισμό των θεατρικών παραστάσεων σε ενότητες με βάση κοινά χαρακτηριστικά και κριτήρια συνυφασμένα με το κοινό ή τον ιδιαίτερο χαρακτήρα τους και που συνδέεται και με την ετοιμασία του ρεπερτορίου˙ | |
|  |  |  | |
|  |  | “Καλλιτεχνικός Διευθυντής” ή “Διευθυντής” σημαίνει τον δυνάμει του παρόντος Νόμου διοριζόμενο Καλλιτεχνικό Διευθυντή του Οργανισμού˙ | |
|  |  |  | |
|  |  | “Κρατικό Θέατρο” σημαίνει το θέατρο του οποίου η λειτουργία και διαχείριση αποτελεί αποκλειστική αρμοδιότητα του Θεατρικού Οργανισμού Κύπρου συμπεριλαμβανομένων των θεατρικών σκηνών του σύμφωνα με τις διατάξεις του παρόντος Νόμου˙ | |
|  |  |  | |
|  |  | “Λειτουργία Κρατικού Θεάτρου” σημαίνει τις δραστηριότητες που συνδέονται με την υλοποίηση του ρεπερτορίου και συμπεριλαμβάνουν, επιμορφώσεις, σεμινάρια, θεατρικές παραστάσεις, ευρωπαϊκά προγράμματα συναφή με τον ρόλο του οργανισμού, ανταλλαγές ή μετακλήσεις παραστάσεων φεστιβάλ θεάτρου (επαγγελματικού ερασιτεχνικού, σχολικού σε συνεργασία με το Υφυπουργείο Πολιτισμού), θεατρικής γραφής και οποιεσδήποτε άλλες δραστηριότητες θεατρικής υφής οι οποίες συνάδουν με το ρόλο του Οργανισμού˙ | |
|  |  |  | |
|  |  | “Υφυπουργείο” σημαίνει το Υφυπουργείο Πολιτισμού∙ | |
|  |  |  | |
|  |  | “Υφυπουργός” σημαίνει τον Υφυπουργό Πολιτισμού.». | |
|  |  |  | |
| Τροποποίηση  του άρθρου 4  του βασικού  νόμου. | 3. Το άρθρο 4 τροποποιείται με την προσθήκη στο εδάφιο (7) αυτού, αμέσως μετά τη λέξη «σκοπόν» (έκτη γραμμή) της φράσης «που εμπίπτει στις αρμοδιότητες του Συμβουλίου δυνάμει του παρόντος Νόμου,». | | |
|  |  | | |
| Τροποποίηση του  βασικού νόμου  με τη διαγραφή του άρθρου 5. | 4. Το άρθρο 5 του βασικού νόμου διαγράφεται. | | |
|  |  | | |
| Τροποποίηση  του άρθρου 6  του βασικού  νόμου. | 5. Το άρθρο 6 του βασικού νόμου τροποποιείται ως ακολούθως: | | |
|  |  | | |
|  | (α) | Με την αντικατάσταση από το εδάφιο (1) αυτού, αμέσως μετά τη λέξη «Κύπρω» (δεύτερη γραμμή) της φράσης «και της καλλιέργειας του θεατρικού καλλιτεχνικού συναισθήματος του λαού και των καλλιτεχνικών σχέσεων μεταξύ του κυπριακού θεατρικού κόσμου και του θεατρικού κόσμου της Ελλάδος και των άλλων χωρών.» με τη φράση «και η καλλιέργεια του κοινού μέσω των δραστηριοτήτων του Οργανισμού.»˙ | |
|  |  |  | |
|  | (β) | με την προσθήκη στην παράγραφο (α) του εδαφίου (2) αυτού, πριν από τη λέξη «θεάτρου» (πρώτη γραμμή), της λέξης «Κρατικού» και τη διαγραφή των λέξεων «ή θεάτρων» (πρώτη γραμμή)˙ | |
|  |  |  | |
|  | (γ) | με τη διαγραφή από την παράγραφο (στ) του εδαφίου (2) αυτού αμέσως μετά τη λέξη «θέατρον» (δεύτερη γραμμή) της φράσης «και εισηγήται νομοθετικά και διοικητικά μέτρα αναγκαία προς επίτευξιν των σκοπών του Οργανισμού͘»˙ | |
|  |  |  | |
|  | (δ) | με την αναρίθμιση της παραγράφου (ζ) του εδαφίου (2) αυτού σε παράγραφο (θ) και την προσθήκη αμέσως πριν την αναριθμούμενη παράγραφο των ακόλουθων νέων παραγράφων: | |
|  |  |  | |
|  |  | «(ζ) | προωθεί τη θεατρική τέχνη μέσω διεθνών θεατρικών ανταλλαγών και της παγκόσμιας θεατρικής συνεργασίας, κυρίως στον χώρο της Ευρωπαϊκής Ένωσης, της Ευρώπης και των χωρών στις οποίες δραστηριοποιείται ο απόδημος ελληνισμός˙ |
|  |  |  |  |
|  | …(Ι) του 2022. | (η) | συνεργάζεται με το Υφυπουργείο Πολιτισμού σύμφωνα με τα προβλεπόμενα στον παρόντα Νόμο και στον περί της Ίδρυσης Υφυπουργείου Πολιτισμού και Διορισμού Υφυπουργού Πολιτισμού παρά τω Προέδρω και Συναφών Θεμάτων Νόμο˙». |
|  |  |  | |
| Τροποποίηση  του άρθρου 7  του βασικού  νόμου. | 6. Το άρθρο 7 του βασικού νόμου τροποποιείται με την αντικατάσταση της λέξης «Υπουργός» (πρώτη γραμμή) με τη λέξη «Υφυπουργός». | | |
|  |  | | |
| Τροποποίηση  του άρθρου 12  του βασικού  νόμου. | 7. Το άρθρο 12 του βασικού νόμου τροποποιείται με τη διαγραφή από την παράγραφο (α) του εδαφίου (2) αυτού της φράσης «και τα επιδόματα εις τα μέλη της Επιτροπής» (τρίτη γραμμή). | | |
|  |  | | |
| Έναρξη της  ισχύος του παρόντος Νόμου. | 8. Ο παρών Νόμος τίθεται σε ισχύ σε ημερομηνία που θα καθοριστεί με Απόφαση του Υπουργικού Συμβουλίου, η οποία δημοσιεύεται στην Επίσημη Εφημερίδα της Δημοκρατίας και η ημερομηνία αυτή δεν δύναται να είναι μεταγενέστερη της 1ης Ιουλίου 2022. | | |

Αρ. Φακ.: 23.01.062.155-2021

ΘΒΚ/ΚΣ/ΘΧ